Document ID: 32001D0781

32001D0781
L 298/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 септември 2001 година
за приемане на наръчник за приемащите агенции и справочник с документите, които подлежат на връчване съгласно Регламент (ЕО) № 1348/2000 на Съвета за връчване на съдебни и извънсъдебни документи по граждански или търговски дела в държавите-членки
(нотифицирано под номер С(2001) 2664)
(2001/781/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕО) № 1348/2000 на Съвета от 29 май 2000 г. за връчване на съдебни и извънсъдебни документи по граждански или търговски дела в държавите-членки (1), и по-специално член 17, букви а) и б) от него,
като има предвид, че:
(1)
С цел да се приложи Регламент (ЕО) № 1348/2000 е необходимо да се изготви и публикува наръчник, съдържащ информация за приемащите агенции, предвидени в член 2 от въпросния регламент.
(2)
Член 17, буква б) от Регламент (ЕО) № 1348/2000 предвижда също така изготвянето, на официалните езици на Европейския съюз, на справочник на актовете, които подлежат на връчване, съгласно цитирания регламент.
(3)
На базата на информацията, предоставена от държавите-членки, Комисията изготви наръчника и справочника по член 17 от Регламент (ЕО) № 1348/2000, които се съдържат в приложението на настоящето решение.
(4)
Регламент (ЕО) № 1348/2000 предвижда публикуването на наръчника в Официален вестник на Европейските общности. Справочникът трябва да бъде публикуван на същото място.
(5)
За изпълнението на целите на регламента, е от изключителна важност предаващите агенции да имат достъп до наръчник, който да е редовно актуализиран. Следователно, и без да се засягат разпоредбите за ежегодно актуализиране, предвидени в член 17, буква а) на регламента, е необходимо Комисията да направи достъпна чрез Интернет една версия на редовно актуализирания, според предоставените данни от държавите-членки, наръчник. Същото трябва да се направи и по отношение на справочника.
(6)
Предвидените в настоящето решение мерки са в съответствие със становището на комитета, създаден по член 18 от Регламент (ЕО) № 1348/2000,
ПРИЕ НАСТОЯЩЕТО РЕШЕНИЕ:
Член 1
1. Наръчникът по член 17, буква а) от Регламент (ЕО) № 1348/2000 представлява приложение I към настоящото решение.
2. Справочникът по член 17, буква б) от Регламент (ЕО) № 1348/2000 представлява приложение II към настоящото решение.
Член 2
1. Наръчникът и справочникът по член 1 се публикуват на интернет страницата „Europa“.
2. Без да се засягат разпоредбите за годишно актуализиране на наръчника по член 1, параграф 1, Комисията осъществява редовни актуализации на базата на информация, предоставена от държавите-членки.
Адресати на настоящето решение са държавите-членки.
Съставено в Брюксел на 25 септември 2001 година.

Labels: 3
12
11
15